|  |  |
| --- | --- |
| **F:\ΙΝΕΔΙΒΙΜ\εταιρικη ταυτοτητα\footer-logo-el.jpg** | **Ιδρυμα Νεολαίας και Διά Βίου Μάθησης**  **Αχαρνών 417 & Κοκκινάκη, 11143 Αθήνα**  [**www.inedivim.gr**](http://www.inedivim.gr) |

**ε ν η μ ε ρ ω τ ι κ ο δ ε λ τ ι ο**  Αθήνα, 20-12-2018

Σε συνέχεια της από 4/12 ανακοίνωσης ΙΝΕΔΙΒΙΜ για την άμεση αποπληρωμή Σχολικών Καθαριστριών, επισημαίνεται ότι από τις **708** Σχολικές Επιτροπές το Ίδρυμα έχει αναρτήσει Συμβάσεις χρηματοδότησης για 700. Αυτό οφείλεται στο γεγονός ότι 8 Επιτροπές είτε δεν απέστειλαν αιτήματα πληρωμής, είτε τα αιτήματα πληρωμής τους είχαν λάθος ή ελλιπή στοιχεία.

Το ΙΝΕΔΙΒΙΜ ανήρτησε Συμβάσεις για τις 700 περιπτώσεις σωστών αιτημάτων πληρωμής από τις Επιτροπές. Από τις Σχ.Επιτροπές που παρέλαβαν τις Συμβάσεις, δεν απέστειλαν ή απέστειλαν λάθος ή ελλιπή δικαιολογητικά, 109 Σχ.Επιτροπές μέχρι τις 19/12/18.

Οι Υπηρεσίες του ΙΝΕΔΙΒΙΜ έχουν προβεί σε επανειλημμένες οχλήσεις προς τις Επιτροπές που δεν έχουν ολοκληρώσει σωστά τις απαραίτητες διαδικασίες. Όλες οι Επιτροπές που υπέβαλαν ορθά τα δικαιολογητικά έχουν πληρωθεί ή θα πληρωθούν μέχρι τις 21/12/18. Αναφέρεται ενδεικτικά ότι μέχρι τις 19/12/18 έχει καταβάλει το ΙΝΕΔΙΒΙΜ το σύνολο των 16.483.497,15 ευρώ σε 585 Επιτροπές. Επίσης αναφέρεται ότι ο φορέας έχει τη ρευστότητα να αποπληρώσει το σύνολο των Σχολικών Επιτροπών εφόσον ακολουθηθεί η ορθή διαδικασία.

Συνεχίζεται με εντατικούς ρυθμούς η εξόφληση των υπολοίπων και οι ενδιαφερόμενοι μπορούν να πληροφορούνται σχετικά με τη ροή χρηματοδότησης από το Λογιστήριο στη γραμμή 2131314588 και 2131314671 για τη διοικητική υποστήριξη.